google/wiki40b huggingface dataset:
Jack Dempsey vs. Jess Willard

Generelt

Jack Dempsey var den første bokseren av Queenberry æraen som fikk stjernestatus verden over. Superstjernen Jack Dempsey ble født i denne kampen, og nesten samtlige av han gjenværende kamper i karrieren skulle sette en eller annen rekord av et slag, han skulle få en uvurderlig betydning for boksesporten. Dempsey mot Jess Willard er også det mest brutale tronskiftet tungvektsklassen noensinne har sett.
Også denne kampen stod Tex Rickard bak, med sin 20 000 seters utendørs arena. Forskjellen mellom denne kampen fra tidligere kamper var at det var første gang kvinner hadde adgang til en boksekamp.
Willard var mannen som hadde tatt tittelen fra den forhatte Jack Johnson fire år tidligere. Men han fikk aldri den helte statusen man skulle trodd, sannsynligvis fordi resultatet av kampen ikke ble allment kjent før flere måneder senere. Som med Jack Johnson vs. James J. Jeffries kampen var filmopptaket ulovlig, og kampen fant sted på Cuba. Forutenom det var ikke Willard et spesielt kjent navn heller, noe som kom av at han aldri hevdet seg spesielt blant da tidens tungvektere. Kamper utenfor USA fikk uansett lite oppmerksomhet under 1. verdenskrig.

Før kampen

Dempsey vs. Willard fikk derimot mye oppmerksomhet. Willard var en fysisk enorm mann i 1919. Han var 199 cm høy og veide 106 kg, mot Dempsey’s 183 cm, 85 kg. David vs. Goliat har alltid vært en god salgsvare, og det var det pressen døpte kampen. Selv om de fysiske fordelene alle lå hos mesteren i denne kampen, så hadde Dempsey «wild cardene» alder og aktivitet og erfaring på sin side. Willard var 37 år gammel og hadde ikke vært i ringen på 40 måneder, mens Dempsey var 24 år, hadde mange flere kamper bak seg og var aktiv.

Om kampen

Men det skulle vise seg å være bortkastet spekulering. Dette var mer en «mugging» enn en boksekamp. Willards boksestil viste seg å være skreddersydd for Dempsey, og mesteren gikk ned, hardt, hele syv ganger i første runde. Willard klarte å holde seg på bena i 2. og 3. runde, men var aldri på noe tidspunkt i kampen noe annet en totalt sjanseløs. Da han brøt kampen mellom 3. og 4. runde hadde han fått flere tenner slått ut, han hadde brudd i kjeve, nese og kinnben, flere sygge kutt og flere brukne ribben.

Etter kampen

Willards eneste trøst var hans 100 000 dollar i betaling for innsatsen. Helt til sin død i 1968 hevdet Willard at Dempsey kjempet kampen deres med «loaded gloves», dvs. at Dempsey hadde noe i hanskene som gjorde at han var i stand til å slå hardere enn normalt. Willard selv hevder at Dempsey hadde gipset hendene sine før kampen, men ingenting støtter opp under disse påstandene. Normal logikk tilsier også at Dempsey ville ha skadet hendene sine like mye som han skadet Willard dersom han hadde bokset med gipsede hender. Påstandene gjorde heller ingenting for å gjøre Willard noe mer populær enn det han var heller, og Dempsey, som regnes som en av tidenes mest hardtslående boksere, har nok av andre KO seire å skilte med.
For Dempsey var dette bare starten på en eventyrlig karriere og popularitet som fulgte ham helt til han døde i 1983.
Villa Rivero

Villa Rivero er en landsby i departementet Cochabamba i Bolivia.
Villa Rivero hadde et ved den offisielle folketellingen i 2001 et innbyggertall på 671. I 2010 ble innbyggertallet anslått til 898.
Velsen kraftverk

Velsen kraftverk er et varmekraftverk i Nederland. Anlegget har en installert produksjonskapasitet på 845 MW, fordelt på opprinnelig 4 enheter bygd i hnhv 1966, 1974, 1975 og 1986. Bre Enheten fra 1966, Velsen-9TO23, er utfaset, mens enheten fra 1975 kan brenne dieselolje. Brenselstypen er ellers naturgass og fyringsolje. Operatør er NUON.
De totale CO2-utslippene i 2008 var ca. 4.288.479 tonn, litt mindre enn i 2007, men langt over kvotemålet på bare 1.388.349 tonn. Utslippene gikk noe opp 2007-08, og lå høyt over kvoten.
Første aliyah

Første aliyah var den første moderne store bølgen av sionistisk aliyah. Jødene som også migrerte til Palestina i denne bølgen kom for det meste fra det østlige Europa og Jemen. Bølgen startet i 1881/1882 og varte frem til 1903. Det er anslått at mellom 25 000 og 35 000 jøder immigrerte til det osmanske Palestina i løpet av den første aliyah.
Shingo Hyodo

Karriere

Shingo Hyodo startet sin profesjonelle karriere i Yokohama F. Marinos i 2008. Han har også spilt for Hokkaido Consadole Sapporo.
Han ble tatt ut i Japans tropp til VM i fotball U-20 2005.
Reds

Handling

Den radikale forfatteren Jack Reed (Warren Beatty) møter den skjønne feministen Louise Bryant (Diane Keaton) i 1915. Det er begynnelsen på en stormfull romanse, men Bryants korte affære med manusforfatteren Eugene O'Neill (Jack Nicholson) truer lykken i forholdet. De gifter seg likevel og drar til Russland for å dekke saken om arbeidernes revolusjon. Tilbake i USA danner Jack sitt eget kommunistparti, men han må dra tilbake til Russland for å skape anerkjennelse for det. På veien hjem blir han tatt til fange og fengslet av anti-bolsjevistiske finner. Louise begir seg ut på en farlig reise for å redde Jack.
Pernod Ricard

Historikk

Selskapet er et resultat av en fusjon i 1975 mellom de to rivaliserende, pastisprodusentene Pernod Fils (opprinnelig (1797) basert i Sveits og Paul Ricard (Marseille 1932). Siden er selskapet utviklet til er stort konglomerat i verdensmålestokk. Selskapet har kjøpt opp Seagram-selskapet som bl.a kontrollerte Martell & cie. I 2005 kjøpte selskapet det britiske Allied Domecq plc og ble dermed verdens nest største innen brennevin og alkoholholdige drikkevarer, bare forbigått av Diageo. I mars 2008 ble det kjent av Pernod Ricard hadde det høyeste budet på svenske, statseide Vin&Sprit som blant annet eier merkevaren Absolut. Overtakelse til en pris av 5,6 milliarder euro forventes i løpet av året. Absolut er forventet å bli selskapets største merke.
Huedepohlia

Utseende

En nokså liten, slank, mørkt rødbrun trebukk. Antennene er litt lengre enn kroppen. Dekkvingene er lange og tilspisset bakover, ender i en skarp spiss.

Utbredelse

Arten lever i Ecuador.
Oscar Isaac

Karriere

Isaac fikk sin første rolle i en større film i Ridley Scotts Body of Lies (2008), hvor han spilte mot Leonardo DiCaprio og Russell Crowe. Senere har han også hatt store roller  som King John i Robin Hood (2010), Sucker Punch (2011) og Drive (2011). I 2012 spilte han en liten rolle i The Bourne Legacy, mens han spiller hovedrollen i Coen-brødrenes drama/musikkfilm Inside Llewyn Davis (2013).
I 2015 spilte han Poe Dameron, en av hovedrollene i Star Wars: The Force Awakens. I 2016 er han med i en annen storfilm, X-Men: Apocalypse.
Snikksnakk

Snikksnakk var en gruppe bestående av DJ-er fra Oslo som ga ut ett album og fire singler mellom 1989 og 1993.  
Gruppen bestod av DJ Hanza (Hans Erik Hansen), Lars Petter Holte, Stig Antonsen, Jimmy James (James Ekgren) og Marius Hauki.  Albumet "Mer muffens" inneholdt en av de første norske hiphop-låter – "Crazy minister" (med Tommy Tee) og "Something" (med Jimmy James).
Snikksnakk var den første gruppen i Norge som produserte house- og technomusikk og kan regnes som  pionérer innenfor samplingteknikk. Gruppa benyttet også teknikker som pitch-nøytral hastighetsøkning og hastighetsreduksjon, noe som var banebrytende på den tiden. Store deler av materialet ble produsert og spilt inn i et lydstudio som var innredet i boligen til Marius Hauki i Oslo.
Gruppen turnerte i 1990 med Tommy Tee og Trine Rein som gjesteartister.
Snikksnakk opphørte i 1993. Stig Antonsen produserte grupper som Wishful Thinkng, W.I.P., Eastside Flow, Solfaktor X og Reset.  De resterende medlemmene DJ Hanza, Lars Petter Holte og Jimmy James dannet techno-trioen D.A.C (Digital Audio Concept). Marius Hauki forfulgte en karriere innenfor teknikk og ledelse.
ROX Desktop

ROX Desktop er et grafisk skrivebordsmiljø for vindussystemet X. Det er basert på Rox Filter, som er en filhåndterer med «dra og slipp»-funksjonalitet. ROX Desktop er fri programvare som er utviklet ved hjelp av GTK+. Programvaren blir lansert under GNU General Public License, og utviklingen av ROX Desktop ble startet i 1999 av Thomas Leonard ved University of Southampton. ROX Desktop er inspirert av brukergrensesnittet til RISC OS. Det er enkelt å installere eller fjerne programmer ved hjelp av Zero Install.
Golofa inermis

Utseende

En middelsstor, blank, rødbrun hornbille, kontrastrikt tegnet. Hos denne arten mangler hannen helt horn. Pronotum har en svart midtstripe og en svart flekk midt på hver side, dekkvingene har svarte kanter.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er kjent fra Chile.
DuBose Heyward

Liv og karrière

Heyward ble født i 1885 i Charleston, South Carolina. Han var en etterkommer av dommer Thomas Heyward Jr., representant fra Sør-Carolina til Den kontinentale kongress og en av dem som undertegnet De forente staters grunnlov,  Declaration of Independence
Som barn og ung mann var Heyward ofte syk. Han fikk polio da han var 18 år gammel og to år senere fikk han tyfoidfeber, og året etter ble han igjen  syk med plevritt. Selv om han beskrev seg selv som en  "miserable student" som var uinteressert i å lære og droppet ut av high school det første året, 14 år gammel, hadde han en livslang og seriøs interesse for literatur. Han tilbragte tiden i sykesengen med å skrive vers og historier.
I 1913 skrev Heyward skuespill i en akt, An Artistic Triumph, som ble fremført i et lokalt teater. Selv om det var et derivativt arbeid som åpenbart var lite løfterikt, oppmuntret denne lille suksessen ham til å fortsette på en litterær løpebane. I 1917, mens han var rekonvalesent, begynte han seriøst å arbeide med fiksjon og poesi. I 1918 utga han sin første novelle, "The Brute," som kom på trykk i Pagan" et magasin for eudamonister
Året etter møte han Hervey Allen som var lærer ved Porter Military Academy. De ble nære venner og stiftet Poetry Society of South Carolina hvis oppgave var å fornye sørstatslitteraturen. Heyward redigerte selsapets årbøker frem til 1924 og bidro med det meste av innholdet. Hans dikt ble godt mottatt og førte til en utmerkelse, "Contemporary Verse" i  1921.

Ekteskap og familie

Heyward og hans kone, Dorothy, som han møtte i MacDowell Colony i 1922  tilbragte mange år i Charleston. Deres eneste barn, Jenifer Dubose Heyward, ble født i 1930 i New York og ble skulptør, skuespiller og medlem av Ballet Russe de Monte Carlo. Hun giftet seg med  Judson Wood jr. og døde i 1984.

Litterær karrière

I 1924 var Heyward så økonomisk uavhengig at han kunne bruke all sin tid på skrivning. Han utga først en diktsamling,  Jasbo Brown and Other Poems (1924). Mellom skrivingen skjøtte han på inntektene med å undervise i sørstatslitteratur ved ulike colleges og ved Porter Military Academy.
Broadway åpnet sesongen i  1927 med Porgy som ble forholdsvis godt mottatt, slik at Gershwins opera Porgy and Bess (1935) som kom åtte år senere   Operaen fulgte stykket nesten til punkt og prikke mens begge avvek fra novellen, spesielt mot slutten. Store deler av dialogene ble det satt musikk til i operaoppsetningen.
Bioenergetikk

Bioenergetikk eller biologisk termodynamikk er et fagområde som bruker termodynamikk for å studere kvantitativ energioverføring i og mellom levende organismer, samt beskrive de bakenforliggende kjemiske prosessene. Fagområdet ligger under cellebiologi og biokjemi, og har en historie som går tilbake til Hans Adolf Krebs' bok Energy Transformations in Living Matter fra 1957 (skrevet sammen med Hans Kornberg).
Ikke-likevektstermodynamikk er brukt for å forklare hvordan (ordnede) biologiske organismer kan utvikle seg fra uorden. Ilya Prigogine utviklet metoder for termodynamisk behandling av slike systemer, som han kalte dissipative systemer, fordi de er dannet og vedlikeholdt av dissipative prosesser som utveksler energi mellom systemet og dets miljø, og fordi de forsvinner hvis denne utvekslingen opphører. Det kan sies at de lever i symbiose med sitt miljø.
De fleste biologiske prosesser er direkte eller indirekte avhengig av fotosyntese. Fotosyntese i grønne planter fanger opp rundt 2 x 10²³ joule per år, ca 4 % av den totale solinnstrålingen. Et unntak fra regelen er hydrotermiske skorsteiner, som henter energi fra kjemosyntese i stedet for fotosyntese.
Institutt for datateknologi og informatikk

Institutt for datateknologi og informatikk (IDI) er det største instituttet ved Fakultet for informasjonsteknologi, matematikk og elektroteknikk ved Norges teknisk-naturvitenskapelige universitet (NTNU), som samlet er Norges største universitetsmiljø innenfor IKT. Instituttet har rundt 180 ansatte, hvorav vel 40 i faste vitenskapelige stillinger, og har en årlig omsetning på ca. 90 millioner kroner.
Instituttet het opprinnelig Institutt for datateknikk og informasjonsteknologi. Som en følge av fusjonen mellom NTNU, Høgskolen i Sør-Trøndelag (HiST), Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), ble det endringer i institutt- og fakultetsstrukturen ved NTNU fra 1. januar 2017. Dette berørte også IDI. Instituttets virksomhet ble videreført i Institutt for datateknologi og informatikk, som ble dannet gjennom en fusjon mellom IDI og faggrupper fra NTNU i Gjøvik og tidligere HiST.
Suining (Xuzhou)

Suining (kinesisk: 睢宁县; pinyin: Suīníng Xiàn) er et fylke i provinsen Jiangsu i Folkerepublikken Kina. Det er del av byprefekturet Xuzhou.
Befolkningen var på 1 229 584 innbyggere i 1999.

Samferdsel

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Norton (Zimbabwe)

Norton er en by i provinsen Mashonaland West i Zimbabwe. Den hadde 67 591 innbyggere ved folketellingen i 2012) og ligger ca. 40 km vest for Harare langs veien og jernbanen til Bulawayo.
Accademia Nazionale dei Lincei

Accademia Nazionale dei Lincei (etter argonauten Lynceus fra gresk mytologi og samtidig ordpill på italiensk linceo = «gaupe», «de gaupeaktiges akademi» [underforstått de skarpøydes akademi]), er et italiensk naturvitenskaplig akademi som holder hus i Palazzo Corsini ved Via della Lungara i Trastevere i Roma. En viktig hensikt ved opprettelsen var å bekjempe aristotelisk vitenskapsforståelse. Dets motto var fra begynnelsen Sagacius ista («skarpere enn denne»), satt under et bilde av en hvit gaupe.

Opprettelse

Akademiet var den første private institusjon til fremme av naturvitenskapene. Det ble opprettet i 1603 i Roma som Accademia dei Lincei av adelsmannen og prinsen Federico Cesi av Acquasparta, og hans venner Anastasio de Filiis, Francesco Stelluti og Johannes van Heeck. Cesi var den gang bare 18 år gammel - det var først senere han skulle gjøre sin forskerinnsats. Akademiets møtested var i grunnleggerens private residens. Der bodde også de første fire-fem medlemmer, i et tett - nærmest monastisk - fellesskap, der prins Celi stod for anskaffelse av bøker og laboratorieutstyr. Imidlertid ble de kastet ut av Federicos far, som ikke likte det han oppfattet som kultlignende ved gruppe, og etter det ble de tildels spredt og holdt kontakten ved korrespondanse.

Senere utvikling

Etter grunnleggerens død i 1630 avtok akademiets betydning. Etter opp- og nedturer ble det i 1840 nedlagt av pave Gregor XVI, men kor etter gjenopprettet: I 1847 grunnla pave Pius IX Pontificia Accademia dei Nuovi Lincei. Dette vitenskapsakademi delte seg i 1870, etter Italias erobrinmg av Kirkestaten, i to - det italienske kongelige akademiet fikk navnetReale Accademia dei Lincei, og det pavelige fikk senere navnet Pontificia Accademia Romana dei Nuovi Lincei.
Ettersom medlemmene av det kongelige Accademia dei Lincei for det meste var reserverte overfor fascismen, opprettet Mussolini i 1926 Accademia d'Italia, som Accademia dei Lincei ble forent med i 1939. Benedetto Croce forslag i august 1943, altså etter det fascistiske regimes gjennomgrudd, om å gjenopprette det gamle akademi, kunne ikke virkeliggjøres før i 1944. Og dette akedemiet består fremdeles, under navnet Accademia Nazionale dei Lincei.
Den farlige reisen

Den farlige reisen (svensk: Den farliga resan) er en bildebok fra 1977 skrevet og illustrert av den finlandssvenske forfatteren Tove Jansson. Boka er skrevet på vers, og er gjendiktet til norsk av André Bjerke i 1978. Boken er den tredje bildeboken med fortellinger om Mummitrollet og hans familie og venner i Mummidalen, og den nest siste av Janssons mummibøker, skrevet sju år etter den forrige.  
Jenta Pernille (svensk Susanna) og hennes katt er hovedpersonene i fortellingen. Pernille/Susanna er en helt vanlig jente, og skiller seg slik fra figurene hun møter. Pernille og katten havner i et forvirrende verden med skremmende dyr, en øde havbunn, en vulkan, en solformørkelse og en snøstorm; alt dette er «typiskt muminkatastrofiska händelser». Sammen med bifigurer fra mummiuniverset reiser de gjennom denne verdenen – til fots og i en ballong, helt til de kommer fram til Mummidalen. Mummitrollene finnes i bokas siste del, i «ett land av värme, vänlighet och färg.» «Landskapet som målas upp i […] boken har stark prägel av ett drömlandskap och själsliga projektioner, och är svår att förankra i en igenkännbar geografisk miljö.»
Bildene i boken ble laget før teksten, og bildene har et preg av tablåer eller frosset handling. Boken er både en hyllest til Janssons forbilder Elsa Beskow og John Bauer, og en selvbiografisk eller «metafiktiv […] berättelse om konstnärens väg till världen i mummidalen.» Pernille/Susanna har likhetstrekk med Alice i Eventyrland, i og med sin reise gjennom et forvirrende og farlig bakvendtland, og ved dette at begge hovedpersonene drives av kjedsomhet, og må forholde seg til verdner som forandres og som preges av horror-elementer. Begge blir også utfordret til å bevise sin egen eksistens. Fuglene i boken ligner på fugler som Jansson tegnet i sine illustrasjoner til Alice i Eventyrland.
Trichius japonicus

Utseende

En middelsstor (9-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller oransje, ulne hår - denne arten er tettere hårete enn del fleste andre. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Japan.
Quarisen

Quarisen er en isbrem ved kysten av Dronning Maud Land i Antarktis. Den ligger ved Kronprinsesse Märtha Kyst mellom Søråsen og Kapp Norvegia.
Isbremmen er oppkalt etter den britiske radiomekanikeren Leslie Quar som omkom 24. februar 1951 under Maudheimekspedisjonen, da M29 Weasel beltekjøretøyet han satt i styrtet over kanten av Quarisen. Quarisen ble kartlagt første gang i løpet av denne ekspedisjonen, som hadde sin base Maudheim beliggende på isbremmen.
Manneblad

Et manneblad er i den videste betydningen et tidsskrift innen populærpressen som retter seg mot menn. Tidsskrift med enhetlige temaer som motor, populærvitenskap og sport pleier ellers ikke regnes som manneblader selv om de har en overveiende mannlig leserkrets.

Beskrivelse og eksempler

De fleste manneblader er livsstilmagasiner med reportasjer om herremote, motor, spurt, kjendisliv, populærmusikk, film, sex og samliv samt bilder av lettkledde kvinner, men fordelingen mellom emnene varierer mellom magasintitlene og deres målgrupper.
Noen internasjonale manneblader er GQ (Gentlemen's Quarterly), Men's Health, FHM og Playboy.
Labradorsjøen

Labradorsjøen (engelsk: Labrador Sea, fransk: Mer du Labrador) er et randhav i det nordlige Atlanterhavet, mellom Newfoundland og Labrador og Grønland. Ei linje fra Kapp Farvel på Grønland til Kapp St. Francis på østspissen av Newfoundland danner grense mot sjølve Atlanterhavet, mens 60°N er satt som grense mot Davisstredet i nord.
Areal ca. 1 mill. km². Største dyp ca. 4 000 m.
Tuberozygocera

Utseende

En nokså stor, blank, helt svart trebukk. Antennene er litt lengre enn kroppen. Pronotum har en kraftig tann nær forkanten av hver side. Dekkvingene har en spiss, høy, opphøyd knøl nær roten.

Levevis

Som de fleste andre trebukker borer larvene i ved.

Utbredelse

Arten er utbredt i Australia.
Egypts flagg

Egypts flagg ble antatt 4. oktober 1984. Det viser Egypts riksvåpen på sentrert på midtseksjonen av den horisontale trikoloren. Fargene i flagget er (fra toppen) rødt, hvitt og sort. Bruken av disse fargene har blitt panarabisk.

Symbolikk

Den røde delen symboliserer tiden før Revolusjonen i 1952, som var preget av britisk okkupasjon. Den hvite delen står for det fredelige kuppet, mens den sorte delen står for slutten på britisk og monarkiets undertrykkelse av folket.
Copenhagen Business School

Copenhagen Business School (CBS, tidligere Handelshøjskolen i København) er en handelshøyskole i København. Den ble opprettet som privat institusjon i 1917 av Foreningen til Unge Handelsmænds Uddannelse (FUHU). Handelshøyskolen ble i 1965 en del av det nasjonale utdannelsessystem i Danmark og reguleres i dag av den danske universitetsloven fra 2003. CBS' øverste leder er rektor, som er ansatt av et styre med eksternt flertall. Johan Roos tiltrådte i 2009 som ny rektor. 
Skolen har cirka 17.000 studenter og 2.000 medarbeidere, og er dermed en av de største handelshøyskolene i Nord-Europa. De mottar årlig opp mot 1000 utvekslingsstudenter. I Norge har CBS utvekslingsavtaler med både Norges Handelshøyskole og Handelshøyskolen BI. Skolen er også populær blant utenlandske helgradsstudenter, spesielt blant nordmenn. 
Skolens hovedbygg ligger ved Solbjerg Plads på Frederiksberg. Foruten Solbjerg Plads har også skolen større bygg i Dalgas Have, Porcelænshaven og på Kilen, 
Skolen var tidligere oppdelt i to fakulteter: Det erhvervsøkonomiske Fakultet og Fakultetet for Sprog, Kommunikation og Kultur. Disse ble i 2007 slått sammen og skolen gikk da over til en monofakultær struktur.
Iratsume orsedice

Utseende

En middelsstor stjertvinge med en tynn stjert på bakvingen. Hannens overside er blekt blågrå med smalt svarte ytterkanter, hunnen er mørkbrun med et blågrått felt i midten av hver vinge. Undersiden er brun med en hvit tverrstrek, svarte og oransje flekker langs ytterkantene.

Levevis

Larvene lever på japantrollhassel (Hamamelis japonica).

Utbredelse

Arten er endemisk for Japan.
Stjørdals-Nytt

Historie

Avisen ble etablert i 1984 av Tor Larsen, som ble ansvarlig redaktør og daglig leder. Avisens forløper var det borgerlige organet Stjørdalingen, etablert i 1924. Stjørdals-Nytt har hele tiden vært partipolitisk uavhengig. Stjørdals-Nytt har siden 1993 vært drevet som et aksjeselskap, Midt-Norsk Avisdrift AS. Bjørn Helge Larsen overtok som ansvarlig redaktør i 2001. I 2006 overtok Stjørdalens Blad en kontrollerende aksjepost i Midt-Norsk Avisdrift AS.